Միցիո Կակու

Միցիո Կակու (, , ), ճապոնական ծագմամբ ամերիկացի գիտնական, տեսական ֆիզիկայի ոլորտի փորձագետ։ Հայտնի է որպես գիտությունը մասսայականացնող անձ, հեղինակ է գիտահանրամատչելի մի շարք գրքերի։

Կենսագրություն 
Միցիոն ծնվել է 1947 թվականի հունվարի 24-ին ԱՄՆ-ի Կալիֆոռնիա նահանգի Սան Խոսե քաղաքում։ Նրա նախնիները եղել են ճապոնացի էմիգրանտներ։ Նրա պապը եկել է Ամերիկա, որպեսզի մասնակցի 1906 թվականին Սան Ֆրանցիսկոյում տեղի ունեցած երկրաշարժի հետևանքների վերացման աշխատանքներին։ Միցիոյի հայրը ծնվել է Կալիֆոռնիայում, սակայն կրթվել է Ճապոնիայում և փոքրիշատե կարողանում է խոսել անգլերեն։ Երկրորդ համաշխարհային պատերազմի ժամանակ նրա ծնողներն ուղարկվել էին ճապոնացիների համար նախատեսված ռազմական ճամբար, որտեղ և նրանք հանդիպել էին, և որտեղ ծնվել էր Միցիո Կակուի եղբայրը։

Կակուն 1960-ական թվականներին սովորել է Պալո-Ալտոյի Քիբբերի միջին դպրոցում և եղել է դպրոցի շախմատի թիմի ավագը։ «Ապագայի ֆիզիկա» գրքում Միցիո Կակուն գրում է իր դպրոցական տարիների մասին. 
ԱՄՆ-ի Նյու Մեքսիկո նահանգի Ալբուկերկե քաղաքում անցկացվող ազգային գիտությունների տանավաճառի ժամանակ նա իր վրա է հրավիրում ֆիզիկոս Էդվարդ Թելլերի ուշադրությունը, ով իր հովանավորության տակ է վերցնում Կակուին՝ տալով նրան «Հերց» ֆոնդից կրթաթոշակ։

Կակուն առաջինն էր, ով 1968 թվականին գերազանցությամբ ավարտել է Հարվարդի համալսարանի բակալավրի աստիճան ֆիզիկայի բնագավառում։ Այնուհետև նա ընդունվել է Բերկլի Կալիֆոռնիայի համալսարանի ռադիացիայի լաբորատորիա, որտեղ և 1972 թվականին ստացել է փիլիսոփայության դոկտորի աստիճան (Ph.D)։ Իսկ արդեն 1973 թվականին նա դառնում է Փրինսթոնի համալսարանի դասախոսներից մեկը։

Վիետնամի պատերազմի ժամանակ Կակուն Ջորջիայում ավարտում է բազային նախապատրաստումը, և հետևազորային մարզումները Վաշինգտոնում։ Պատերազմը վերջացել էր մինչև նրա՝ ռազմաճակատում հայտնվելը։

Ամուսնացած է Սուձուե Կակուի հետ։ Ունի երկու աղջիկ։ Ներկայումս ընտանիքի հետ ապրում է Նյու Յորքում։

Գործունեություն 
Ներկայում Կակուն աշխատում է Նյու Յորքի քաղաքային քոլեջում որպես ուսուցիչ։ Այնտեղ նա դասավանդել է շուրջ 25 տարի։

Միցիո Կակու, տեսական ֆիզիկայի ակտիվ մասսայականացնող և ժամանակակից տիեզերքի կառուցվածքի մասին կոնցեպցիայի հեղինակ է, հեղինակ է գիտահանրամատչելի մի շարք գրքերի, որի հիմնական նպատակն է փորձ փոխանցել համալիր գիտական տեսությանը, ցանկացած ընթերցողի մատչելի լեզվով։ Կակուն հաճախ էր ելույթ ունենում ռադիոյով և հեռուստատեսությամբ, նկարահանվում է փաստագրական ֆիլմերում։ Օրինակ՝ որպես հեռուստահաղորդավար հանդես է գալիս Discovery հեռուստաալիքի How the Universe works և Sci Fi հաղորդումներում։ Այդ ֆիլմերից մի քանիսը նույնիսկ թարգմանվել են բազմաթիվ լեզուներով։

Այդ թվում նաև վարում է Նյու Յորքի կոնֆերանսներից մի քանիսը։

Հետաքրքրություններ 
Միցիո Կակուն հետաքրքրվում էր նաև աստղագիտությամբ։ Համարվում է մի շարք տիեզերքի վերաբերյալ վավերագրական ֆիլմերի հսկիչ։

Մատենագրություն 
Ապագայի ֆիզիկան
Beyond Einstein: The Cosmic Quest for the Theory of the Universe (with Jennifer Thompson) (1987)
Hyperspace: A Scientific Odyssey through Parallel Universes, Time Warps, and the Tenth Dimension (1994)
Visions: How Science Will Revolutionize the 21st Century (1997)
Einstein's Cosmos: How Albert Einstein's Vision Transformed Our Understanding of Space and Time (2004)
Parallel Worlds: A Journey through Creation, Higher Dimensions, and the Future of the Cosmos (2004)
Physics of the Impossible: A Scientific Exploration into the World of Phasers, Force Fields, Teleportation, and Time Travel (2008)
 The Future of the Mind: The Scientific Quest to Understand, Enhance, and Empower the Mind (2014)
 The Future of Humanity: Terraforming Mars, Interstellar Travel, Immortality, and Our Destiny Beyond Earth (2018) 
 The God Equation: The Quest for a Theory of Everything (2021)

Ծանոթագրություններ 

Սան Խոսե քաղաքում ծնվածներ
Ամերիկացի ֆիզիկոսներ
Ֆիզիկոսներ այբբենական կարգով
Ֆուտուրոլոգներ
Հարվարդի համալսարանի շրջանավարտներ
20-րդ դարի ֆիզիկոսներ
Տեսական ֆիզիկոսներ
Ամերիկացի գիտնականներ
Ոչ գեղարվեստական գրողներ